b'\n_START_ARTICLE_\nFood and Drug Administration\n_START_PARAGRAPH_\nUprava ZDA za hrano in zdravila, tudi Zvezna agencija za hrano in zdravila, Zvezni urad za hrano in zdravila in Zvezni urad za \xc5\xbeivila in zdravila (ang. Food and Drug Administration, kratica FDA) je ameri\xc5\xa1ki vladni urad za prehrano in zdravila, ki je pod okriljem ministrstva ZDAza zdravje.\n_START_SECTION_\nVloga in funkcije\n_START_PARAGRAPH_\nPoglavitna naloga urada je skrb za javno zdravstvo v Zdru\xc5\xbeenih dr\xc5\xbeavah Amerike. FDA nadzira varnost in u\xc4\x8dinkovitost humanih in veterinarskih zdravil, biolo\xc5\xa1kih proizvodov, medicinskih pripomo\xc4\x8dkov, \xc5\xbeivil in sevajo\xc4\x8dih naprav. Nadzoruje doma izdelane proizvode in proizvode, ki se uvozijo v ZDA._NEWLINE_Vloga urada je tudi izbolj\xc5\xa1anje javnega zdravstva, in sicer s pospe\xc5\xa1evanjem in promoviranjem raziskav in inovacij na podro\xc4\x8dju zdravil in prehrane._NEWLINE_Vsako zdravilo, ki je na ameri\xc5\xa1kem tr\xc5\xbei\xc5\xa1\xc4\x8du, mora pri FDA pridobiti dovoljenje za promet.'